《舶使王会溪太守赵见泰九日领客枉顾山中赋采》
宋代·蒲寿宬

结彼山下茅，对此山上瀑。
白日成蹉跎，长年抱幽独。
嘤嘤自禽鸟，踽踽乱樵牧。
门巷何多车，山中有佳菊。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。